आरोपितों से विजय भांग घोटा से चुराई हुई 11 किलो वजनी चांदी की शिवजी की मूर्ति, नकदी सहित अन्य दुकानों से चुराया गया माल व बाइक समेत करीब साढ़े चार लाख का माल बरामद कर लिया। आरोपित गाड़ियों की नंबर प्लेट पर कीचड़ लगाकर वारदात करते थे। उन पर शहर के कई थानों में चोरी व लूट के 12 से ज्यादा मामले दर्ज हैं। दिसंबर 2017 में ही राजा व यश चोरी के मामले में जेल से छूटकर आए थे। इनका पिता कमल सिसोदिया भी नामी गुंडा था। उसका 15 साल पहले माचल में एनकाउंटर हुआ था।